Иван Бунин
Ритъм

Превод от руски: Кирил Кадийски, 2003

chitanka.info

Отсреща в хола с удари унили

часовникът изпрати този ден;

и миговете — тръпки лекокрили

към самота, забвение и тлен —

за миг тревожния си бяг смирили,

коват пак своя златен орнамент:

зашеметен от ритъма край мен,

аз пак съм във властта на тия сили.

Очи отворил, виждам: лъч трепти

и чувам как сърцето равно бие,

и тоя стих игриви ритми крие,

и музика от сферите ехти.

Да — ритъм, бяг… Без цел стремим се ние!

Но страшно е без устрем и мечти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.